0000C000
अमेरिकी राष्ट्रपति चुनाव की ट्रंप और बाइडन के बीच पहली डिबेट खत्म हो गई है. पहली डिबेट में ही खूब हंगामा हुआ और एक-दूसरे पर छींटाकशी भी हुई. कोरोना वायरस महामारी, चुनाव की वैधता और टैक्स समेत कई मुद्दों पर ट्रंप और बाइडन ने जवाब दिए. ट्रंप ने डिबेट में बाइडन से थोड़ा ज्यादा समय लिया.
President Trump edged out former Vice President Joe Biden on speaking time during the debate with more than 39 minutes. #Debates2020 https://t.co/mUT6i82tJn pic.twitter.com/ElUV9gxXOs— CNN (@CNN) September 30, 2020
अमेरिकी राष्ट्रपति डोनाल्ड ट्रंप ने एक बार फिर मेल के जरिए वोटिंग को लेकर कॉन्सिपिरेसी थ्योरी दी. उन्होंने कहा, देश भर में लाखों बैलेट भेजे जा रहे हैं. फ्रॉड हो रहा है. कई जगह ट्रंप नाम वाले बैलेट कूड़ेदान में मिले हैं. ट्रंप ने बिना सबूत के दावा किया, वर्जीनिया मेलमैन बैलेट बेच रहे हैं और बाकी बैलेट नदियों में फेंके जा रहे हैं. ये एक ऐसा फ्रॉड होने जा रहा है जो आपने कभी नहीं देखा होगा. देश के लिए ये भयावह स्थिति है. इसका अंत अच्छा नहीं होने वाला है. ट्रंप ने चुनाव के नतीजों को लेकर सुप्रीम कोर्ट जाने की संभावना से भी इनकार नहीं किया.
अमेरिकी राष्ट्रपति डोनाल्ड ट्रंप से चुनाव हारने पर सत्ता के शांतिपूर्ण हस्तांतरण के वादे से इनकार कर दिया है. क्रिस वैलेस ने पूछा, क्या आप अपने समर्थकों से चुनाव नतीजे आने के बाद अशांति पैदा ना करने के लिए कहेंगे, क्या आज आप ये ऐलान करेंगे कि जब तक चुनाव के नतीजों की स्वतंत्र रूप से पुष्टि नहीं हो जाती है तब तक आप अपनी जीत घोषित नहीं करेंगे.
ट्रंप ने कहा, मैं अपने समर्थकों से मतदान में हिस्सा लेने के लिए कहूंगा. ट्रंप ने आगे कहा, अगर पारदर्शी तरीके से चुनाव होता है तो मैं इसके लिए तैयार हूं. लेकिन अगर हजारों बैलेट के साथ छेड़छाड़ की जाती है तो फिर मैं ऐसा नहीं कर सकता हूं. ट्रंप इससे पहले भी मेल के जरिए मतदान को लेकर सवाल खड़े कर चुके हैं.
दूसरी तरफ, बाइडन ने चुनाव नतीजे आने तक जीत का ऐलान ना करने को लेकर सहमति भरी.
बाइडन ने कहा, ये लोगों को मतदान से दूर हटाने की कोशिश है क्योंकि वह लोगों के मन में डर भर रहे हैं कि शायद ये चुनाव वैध नहीं है. बाइडन ने लोगों से अपील करते हुए कहा कि आप मतदान जरूर कीजिए. आप ही इस चुनाव का नतीजा तय करेंगे. बाइडन ने कहा, अगर हमें वोट मिल जाते हैं तो ये सब खत्म हो जाएगा. ट्रंप जाने वाले हैं. बाइडन ने कहा कि ट्रंप मेल इन बैलेट की इसलिए शिकायत करते रहते हैं क्योंकि उन्हें वोट की गिनती से डर लगता है.
जब डिबेट के मॉरेटर क्रिस वैलेस ने ट्रंप से सवाल किया कि क्या वह व्हाइट सुप्रीमेसिस्ट की निंदा करने के लिए तैयार हैं तो ट्रंप ने जवाब दिया, निश्चित तौर पर, मैं ऐसा करने के लिए तैयार हूं लेकिन मैं लेफ्ट विंग की तरफ से जो कुछ हो रहा है, उसे भी लेकर बोलूंगा. मैं कुछ भी करने के लिए तैयार हूं, मैं शांति चाहता हूं.
ट्रंप अक्सर डिबेट में पर्सनल अटैक करते रहे हैं. इस बार भी ट्रंप ने बाइडन के बेटे हंटर बाइडन पर निशाना साधा. ट्रंप ने हंटर बाइडन के ड्रग एडिक्शन का मुद्दा उठाया तो बाइडन ने भी पलटकर जवाब दिया. बाइडन ने कहा, मेरे बेटे के साथ ड्रग की समस्या थी लेकिन वो इससे बाहर निकलने में कामयाब रहा. मुझे अपने बेटे पर गर्व है.
डिबेट के मॉडरेटर ने सवाल किया कि लोग राष्ट्रपति पद के लिए आपको क्यों चुनें? ट्रंप ने सेना को लेकर अपने रिकॉर्ड का बचाव किया. बाइडन ने कहा कि ट्रंप के शासन में अमेरिका सबसे कमजोर, बीमार, गरीब, बंटा हुआ और सबसे हिंसक देश बन गया है. बाइडन ने कहा कि ट्रंप कभी भी अपने वादे पर कायम नहीं रहते हैं.
नस्लभेदी मानसिकता को लेकर बाइडन और ट्रंप के बीच तीखी बहस छिड़ी. बाइडन ने कहा कि ट्रंप लोगों को एक करने के बजाय बांटते हैं. वह केवल लोगों को बांटना चाहते हैं. ट्रंप एक ऐसे राष्ट्रपति हैं जिसने नफरत और नस्लीय भेदभाव बढ़ाने के लिए हर चीज का इस्तेमाल किया.
ट्रंप ने बाइडन पर 1994 के क्राइम बिल को लेकर निशाना साधा और उसके बाद कानून व्यवस्था बनाए रखने की बात करने लगे. बता दें कि अमेरिका में अश्वेत समुदाय के खिलाफ हिंसा की घटनाएं अमेरिकी चुनाव में अहम मुद्दा है. ट्रंप ने जहां बाइडन को कानून व्यवस्था भंग करने और सार्वजनिक संपत्ति को नुकसान पहुंचाने का आरोप लगाते रहे हैं, वहीं बाइडन ट्रंप पर नस्ली भेदभाव की मानसिकता को बढ़ावा देने को लेकर हमलावर रहे हैं.
डिबेट में डोनाल्ड ट्रंप पर टैक्स चोरी के आरोप का भी मुद्दा उठा. ट्रंप से जब ना के बराबर टैक्स भरने को लेकर सवाल पूछा गया तो उन्होंने अपने बचाव में कहा, मैं टैक्स नहीं भरना चाहता हूं. ट्रंप ने कहा कि अमेरिकी सिस्टम में कई लूपहोल्स हैं हालांकि उन्होंने ये भी दावा किया कि उन्होंने राष्ट्रपति कार्यकाल के पहले साल में मिलियन डॉलर्स का टैक्स भरा है.
ट्रंप ने कहा, हमने पीपीई किट बनवाए, मास्क बनवाए. हमने वेंटिलेटर्स का उत्पादन किया. अब हम वैक्सीन से सिर्फ कुछ हफ्ते दूर हैं. अब बहुत कम लोग कोरोना से मर रहे हैं. ट्रंप ने 00004000 ीन को वायरस के लिए दोषी ठहराते हुए कहा, खराब प्रेस की वजह से उनके प्रशासन को कोरोना नियंत्रण में नाकाम बताया जा रहा है.
बाइडन ने कहा, कोरोना महामारी जब फैल रही थी तो ट्रंप स्टॉक मार्केट देख रहे थे. ट्रंप ने राज्यों को लॉकडाउन खत्म करने के लिए मजबूर किया और महामारी के खतरे को कम करके आंका. बाइडन ने कहा, ट्रंप अमेरिका के अब तक के सबसे खराब राष्ट्रपति हैं. ट्रंप को गोल्फ कोर्स से निकलकर काम करने की जरूरत है. ट्रंप ने कहा, हमने बहुत शानदार काम किया. मैं आपको बताता हूं कि आपने कभी इतना बेहतरीन काम नहीं किया होता. ये आपके खून में ही नहीं है. ट्रंप ने कहा कि अगर आपकी सरकार होती तो कोरोना से कम से कम 20 लाख लोगों की मौतें हुई होतीं.
ट्रंप ने बाइडन पर निशाना साधते हुए कहा, अगर आपकी रैलियों में भी भीड़ आती तो आपने भी यही किया होता. लेकिन आप ऐसा नहीं कर सकते हैं, कोई भी ऐसा नहीं कर सकता है.
कोरोना महामारी के बीच चुनावी रैलियों का ट्रंप ने बचाव किया. ट्रंप ने कहा, लोग मुझे सुनना चाहते हैं. मेरी रैलियों में करीब 25,000-30,00 लोग आते हैं. ट्रंप के उलट जो बाइडन कोरोना महामारी को देखते हुए बहुत कम चुनावी इवेंट करते हैं और वो कोरोना की गाइडलाइन का पालन कर रहे हैं.
अमेरिका में कोरोना वायरस से करीब 2 लाख लोगों की मौत हो चुकी है लेकिन ट्रंप अब भी मास्क पहनने का मजाक बना रहे हैं. ट्रंप ने जो बाइडन के मास्क पहनने को लेकर मजाक उड़ाया. ट्रंप ने कहा, मैं बाइडन की तरह मास्क नहीं पहनता हूं. जब भी आप उन्हें देखते हैं, वो मास्क पहने रहते हैं. हो सकता है कि वो 200 फीट की दूरी से बात करे और शायद वो सबसे बड़ा मास्क पहनते हैं.
बाइडन ने मास्क के इस्तेमाल को लेकर अमेरिका के सेंटर फॉर डिसीज कंट्रोल ऐंड प्रिवेंशन के डायरेक्टर की सलाह का जिक्र किया और कहा कि अगर लोग उनकी सलाह को मानेंगे तो कई जानें बच जाएंगी.
ट्रंप ने इसके जवाब में कहा कि स्वास्थ्य अधिकारी इससे उलट बात कहते हैं और वो वही दोहरा रहे हैं.
जो बाइडन ने ट्रंप पर अमेरिका में कोरोना वायरस की महामारी से निपटने में नाकाम रहने का आरोप लगाया और कहा कि ट्रंप प्रशासन ने कोई तैयारी नहीं की थी. बाइडन ने कहा कि अमेरिका में सबसे ज्यादा मौत इसलिए हुई क्योंकि सरकार महामारी के ख़तरों को लेकर बेफिक्र रही और कोई प्लान नहीं किया. इस पर राष्ट्रपति ट्रंप ने कहा कि उनकी सरकार ने कोरोना का बहुत प्रभावी तरीक़े से सामना किया है. मौत का आंकड़ा सबसे ज्यादा इसलिए है क्योंकि अमेरिका सही डेटा दे रहा है जबकि चीन, रूस और भारत मौत के सही आंकड़े नहीं दे रहे.
"You don't know how many people have died in China, Russia or India. They don't exactly give you a straight count", @realDonaldTrump to @JoeBiden on COVID19 deaths in the US. India is now being clubbed with China and Russia as having dubious data. Ouch. #PresidentialDebate— Rupa Subramanya (@rupasubramanya) September 30, 2020
बाइडन ने कोरोना वैक्सीन को लेकर भी ट्रंप पर हमला बोला. बाइडन ने कहा, ट्रंप ने वैज्ञानिकों पर दबाव डाला जिससे जल्द से जल्द वैक्सीन बन सके. मुझे ट्रंप पर बिल्कुल भी भरोसा नहीं है. इस पर जवाब देते हुए ट्रंप ने कहा, जल्द ही आपके पास वैक्सीन होगी.
"The President has no plan," says Joe Biden on President Trump's handling of the Covid-19 pandemic. "He hasn't laid out anything." #Debates2020 https://t.co/duhpLzG7zQ pic.twitter.com/MxDLnrU1Fg— CNN (@CNN) September 30, 2020
बहस के 18 मिनट के भीतर ही बाइडन ट्रंप की ओर मुड़े और चिल्लाए, क्या तुम चुप होगे. ट्रंप ने बाइडन को नजरअंदाज करते हुए बात करना जारी रखा. ट्रंप ने कहा, जो लोग जानते हैं कि 47 सालों में तुमने कुछ नहीं किया.
अमेरिका में राष्ट्रपति चुनाव से पहले ट्रंप ने सुप्रीम कोर्ट में कंजरवेटिव विचाराधारा की जज की नियुक्ति का ऐलान किया है. इससे ट्रंप को हेल्थकेयर को खत्म करने में मदद मिलेगी. इससे जुड़े सवाल पर ट्रंप ने कहा, मैं आपको सीधी बात बताता हूं, हमने चुनाव जीता है. चुनाव के नतीजे होते हैं. हमारे पास सीनेट है.सुप्रीम कोर्ट में एमी कोनी बैरेट के चुनाव के फैसले का बचाव करते हुए ट्रंप ने कहा, वो हर तरीके से बेहतरीन हैं. मुझे लगता है कि वो अच्छा करेंगीं.
सुप्रीम कोर्ट में जज की कंजरवेटिव विचारधारा की जज एमी बैरेट की नियुक्ति को लेकर सवाल पर ट्रंप ने कहा, हमने चुनाव जीता है. चुनाव के कई नतीजे होते हैं.
सुप्रीम कोर्ट में जजों की नियुक्ति और हेल्थकेयर को लेकर ट्रंप और बाइडन के बीच तीखी बहस हो रही है.
WATCH LIVE: First Presidential Debate #Debates2020— Team Trump (Text VOTE to 88022) (@TeamTrump) September 30, 2020
Text VOTE to 88022 https://t.co/ZsXuo0wpxa
डोनाल्ड ट्रंप और जो बाइडन ने कोरोना वायरस की वजह से सोशल डिस्टेंसिंग का पालन करते हुए हाथ नहीं मिलाए.
प्रेसिडेंशियल डिबेट में आमने-सामने ट्रंप और बाइडन.
अमेरिका में पहली प्रेसिडेंशियल डिबेट शुरू हो गई है. डिबेट के मॉडरेटर क्रिस वैलेस सबसे पहले ट्रंप से करेंगे सवाल.
WATCH LIVE: First Presidential Debate #Debates2020— Team Trump (Text VOTE to 88022) (@TeamTrump) September 30, 2020
Text VOTE to 88022 https://t.co/ZsXuo0wpxa
बस कुछ ही देर में अमेरिकी राष्ट्रपति चुनाव से पहले होने वाली प्रेसिडेंशियल डिबेट शुरू हो जाएगी जिसमें ट्रंप और बाइडन एक-दूसरे का आमना-सामना करेंगे.
Presidential debate live: Trump and Biden to face off for first time https://t.co/hTyV6PgN26— The Guardian (@guardian) September 30, 2020
बहस की कला में बाइडेन बहुत अच्छे नहीं हैं. ट्रंप बाइडन की मानसिक क्षमता को लेकर सवाल खड़े करते रहे हैं. यहां तक कि ट्रंप बाइडन को स्लीपी जो कहकर बुलाते हैं. डिबेट में भी ट्रंप बाइडन पर निजी स्तर पर वार कर सकते हैं. वे उनकी सेहत और पारिवारिक रिश्तों पर तंज कस सकते हैं. साल 2016 में जब हिलेरी क्लिंटन ने ट्रंप के चरित्र पर सवाल उठाए तो ट्रंप हिलेरी क्लिंटन के पति को बीच में घसीट लाए थे.
You deserve a president who tells you the truth. pic.twitter.com/YcIMDYZr66— Joe Biden (@JoeBiden) September 29, 2020
डोनाल्ड ट्रंप के लिए भी ये डिबेट आसान नहीं होगी. कोरोना वायरस की महामारी के चलते अमेरिका में दो लाख लोग अपनी जान गंवा चुके हैं. दुनिया के किसी भी देश में कोरोना वायरस ने इतने लोगों की जान नहीं ली है. कोरोना महामारी की वजह से अर्थव्यवस्था पर भी बुरा असर पड़ा है और लाखों लोग बेरोजगार हैं. ट्रंप को इन सारे सवालों के जवाब देने होंगे.
जो बाइडन ने किया ट्वीट, आज डिबेट की रात है इसलिए मैंने अपने ईयरफोन और परफॉर्मेंस बढ़ाने वाला सामान तैयार रखा है. जो बाइडन ने इस ट्वीट से ट्रंप पर निशाना साधा है. ट्रंप ने कहा था कि डिबेट से पहले जो बाइडन का ड्रग टेस्ट होना चाहिए क्योंकि वह अपनी परफॉर्मेंस मजबूत करने के लिए ड्रग का सेवन कर सकते हैं.
It’s debate night, so I’ve got my earpiece and performance enhancers ready. pic.twitter.com/EhOiWdjh1b— Joe Biden (@JoeBiden) September 29, 2020
डिबेट से ठीक पहले बाइडन और उप-राष्ट्रपति पद की उम्मीदवार कमला हैरिस ने साल 2019 के टैक्स रिटर्न जारी किए हैं. बाइडन और कमला हैरिस ने अपने टैक्स रिटर्न ऐसे वक्त में जारी किए हैं जब ट्रंप टैक्स को लेकर आलोचना झेल रहे हैं. बाइडन ने कुल 299,346 डॉलर का टैक्स भुगतान किया है.
Before the debate, Biden and Harris released their 2019 tax returns. The move comes as Trump faces criticism after a bombshell NYT report detailed 20 years of his taxes. Biden paid a total of $299,346 in taxes, for an effective tax rate of about 30%. https://t.co/YGADA9pU9K— The Hill (@thehill) September 29, 2020
डिबेट से ठीक पहले बाइडन को ट्रंप के खिलाफ एक बेहतरीन हथियार मिल गया है. न्यू यॉर्क टाइम्स ने अपनी रिपोर्ट में खुलासा किया है कि पिछले 15 साल में से 10 साल डोनाल्ड ट्रंप ने कोई टैक्स नहीं दिया है, जबकि वह रियल एस्टेट के एक दिग्गज और सफल कारोबारी रहे हैं. ट्रंप ने साल 2016 और 2017 में दोनों साल सिर्फ 750 डॉलर का टैक्स चुकाया. हालांकि, राष्ट्रपति ट्रंप ने एक प्रेस कॉन् 00004000 ्रेंस में इसे फर्जी खबर बताते हुए खारिज कर दिया है लेकिन डिबेट में इससे जुड़े सवालों को टालना ट्रंप के लिए आसान नहीं होगा.
साल 2016 में अमेरिका में पिछले राष्ट्रपति चुनाव के दौरान बहस के दौरान डेमाक्रेट उम्मीदवार हिलेरी क्लिंटन ने भी ट्रंप पर टैक्स चोरी का आरोप लगाते हुए कहा था कि ट्रंप इसी वजह से टैक्स को लेकर अपने आंकड़े जारी नहीं करते, क्योंकि उन्होंने एक डॉलर का भी फेडरल टैक्स नहीं दिया है.
ये डिबेट बिना किसी कॉमर्शियल ब्रेक के कुल 90 मिनट की होगी. हर मुद्दे पर चर्चा के लिए 15 मिनट की अवधि निर्धारित की गई है. ट्रंप और बाइडन को हर सवाल का जवाब देने के लिए 2 मिनट का वक्त दिया जाएगा.
कोरोना वायरस की महामारी की वजह से इस बार की डिबेट बेहद अलग होगी. क्लीवलैंड में होने वाली डिबेट में ना तो ट्रंप और बाइडन हाथ मिलाएंगे और ना ही पहले की तरह ऑडियंस होगी. इस बार की डिबेट में सिर्फ 70 लोग ऑडियंस में रहेंगे और इवेंट में शामिल होने वाले हर शख्स का कोरोना टेस्ट किया जाएगा.
कोरोना वायरस की महामारी और अर्थव्यवस्था की खराब हालत की वजह से ट्रंप के दूसरे कार्यकाल की संभावना कमजोर हुई है. अब तक के तमाम ओपिनियन पोल में राष्ट्रपति पद की रेस में डोनाल्ड ट्रंप जो बाइडन से पीछे चल रहे हैं. इस डिबेट में उनके पास मौका होगा कि वो मतदाताओं की सोच बदल सकें. बाइडन के लिए ट्रंप से डिबेट करना भले ही मुश्किल काम है लेकिन लाखों दर्शकों के सामने ट्रंप से सीधे सवाल करने का मौका भी होगा.
The question for Joe Biden at tonight's presidential debate is as much psychological as political: What’s the best way to confront an opponent who doesn’t play by the rules?https://t.co/TZiaydcDM6— The New York Times (@nytimes) September 29, 2020
अमेरिकी चुनाव बेहद लोकतांत्रिक प्रक्रिया है. प्रेसिडेंशियल डिबेट भी इसी लोकतांत्रिक प्रक्रिया का हिस्सा है जिसमें राष्ट्रपति पद के उम्मीदवार अपना एजेंडा बताते हैं और विरोधी के सवालों का सामना करते हैं. ये बहस टेलिविजन, रेडियो या इंटरनेट के माध्यम से प्रसारित की जाती है. आम लोगों को अपने उम्मीदवार को समझने और उनके बारे में राय बनाने में इस डिबेट से काफी मदद मिलती है. इस डिबेट को इस बार "फॉक्स न्यूज संडे" के एंकर क्रिस वैलेस मॉडरेट करेंगे.
3 नवंबर को होने वाले अमेरिकी राष्ट्रपति चुनाव से पहले रिपब्लिकन पार्टी के डोनाल्ड ट्रंप और डेमोक्रेटिक पार्टी के जो बाइडन बुधवार को पहली प्रेसिडेंशियल डिबेट में एक-दूसरे का मुकाबला करेंगे. अमेरिकी राष्ट्रपति डोनाल्ड ट्रंप और जो बाइडन के बीच होने वाली इस डिबेट में कोरोना वायरस की महामारी, अर्थव्यवस्था, अमेरिका में नस्लीय हिंसा, सुप्रीम कोर्ट में जजों की नियुक्ति समेत कुल 6 अहम मुद्दों पर चर्चा होगी.
Donald Trump and Joe Biden are about to go head-to-head for the first time. What questions do you want to hear them debate? CNN special coverage of the most anticipated event of the election tonight at 7 p.m. ET pic.twitter.com/Yp8NPkGBm1— CNN (@CNN) September 29, 2020
vec_Latn hin_Deva eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva eng_Latn hin_Deva hin_Deva hin_Deva hin_Deva eng_Latn eng_Latn hin_Deva hin_Deva hin_Deva eng_Latn eng_Latn hin_Deva eng_Latn hin_Deva eng_Latn hin_Deva hin_Deva eng_Latn hin_Deva eng_Latn hin_Deva hin_Deva hin_Deva hin_Deva hin_Deva eng_Latn hin_Deva hin_Deva eng_Latn